Cartagena, Kolombia

Cartagena ( ), known since masa kolonial pinaka Cartagena de Indias (), inggih punika kota miwah silih tunggil pelabuhan utama ring pasisi kaja Kolombia ring Wawidangan Pasih Karibia, ring salantang Segara Karibia. Peran Cartagena sané sampun lintang pinaka paiketan ring rute nuju Hindia Barat ngicénin nilai lelintihan sané mabuat pisan ring penjelajahan gumi miwah nglestariang tetamian saking rute maritim komersial sané ageng. Pinaka bekas koloni Spanyol, punika pinaka pelabuhan utama anggen ekspor perak Bolivia ka Spanyol miwah anggen impor warga Afrika sané kadayanin ring sor sistem asiento. Punika prasida kapertahanin saking perompak serangan ring Karibia.Lance R. Grahn, "Cartagena" in Encyclopedia of Latin American History and Culture, vol. 1, p 581. New York: Charles Scribner's Sons 1996. Genah kota sané stratégis ring pantaraning tukad Magdalena lan Sinú taler ngicenin akses sane dangan nuju pedalaman Granada Anyar tur kadadosang pelabuhan utama paadolan pantaraning Spanyol miwah kekaisarannyane ring dura negara, ngadegang kawigunannyane ring pangawit warsa 1540-an.